Държавен вестник, бр. 10, 2026 г., стр. 117

БРОЙ  10	
Д Ъ Р Ж А В Е Н  В Е С Т Н И К 	
СТР.  117  
функционална среда за обучение. В него са осигурени работни места за всички обучаеми и 
преподавателя, включващи бюра, столове и необходимите средства за визуализация, като учебна 
дъска, мултимедиен проектор и екран за презентации. Пространството е допълнено с обучителни 
материали под формата на дидактични табла, плакати и ръководства, свързани с темите за 
топография, маркировки, оказване на долекарска помощ, устойчив туризъм и опазване на 
околната среда. За нуждите на обучението са осигурени образци на топографски карти, компаси 
и GPS устройства, както и комплекти за практическо обучение по долекарска помощ, 
включително манекени за сърдечно-белодробна реанимация. Налична е пълна туристическа 
екипировка, включваща раници, туристически обувки, челници, въжета, карабинери, котки, 
пикел, индивидуален лавинен уред, сонда, лопата, както и аптечки за долекарска помощ за 
индивидуална и групова употреба. Осигурено е и аварийно оборудване, необходимо за 
спасителни действия, включително, въжета, карабинери и лавинно оборудване.  
Кабинетът разполага с модерно техническо оборудване, включващо компютърни 
конфигурации или преносими устройства за всички обучаеми и преподавателя, с достъп до 
интернет чрез кабелна или безжична мрежа. За нуждите на документацията и обучението са 
налични мултифункционално офис устройство, лицензиран офис пакет и специализиран софтуер 
за планиране на маршрути и анализ на терен. 
Обучаемите работят с дигитални платформи и мобилни приложения за навигация, 
прогнозиране на метеорологични условия и управление на маршрути. Осигурени са и приложения 
за управление на риска и безопасността в планинска среда. 
 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
Практическата подготовка се провежда в реална природна среда, в учебна база, 
разположена в подходяща природна среда, която позволява обучение при реални условия. Базата 
включва зони за тренировки на терен, маркирани маршрути за упражнения по ориентиране и 
навигация, учебни трасета за симулации на аварийни и инцидентни ситуации, като падане, 
травми, загуба на участник или необходимост от евакуация. Предвидени  са    площадки за 
провеждане на занятия по използване на въжета, възли и техника за спускане и изкачване в 
труднодостъпен терен. Осигурени са зони за обучение по бивакуване и оцеляване в природна 
среда. 
Помощното оборудване включва необходимите канцеларски материали, бланки и 
формуляри за водене на туристически групи, маршрутни листове, планове за безопасност и 
оценка на риска. Обучаемите работят с документи за комуникация със спасителни служби, 
паркови дирекции и други институции. Материалите включват също образователни постери и 
печатни ръководства за устойчив туризъм, опазване на природата и културно-историческото 
наследство, както и указания за защита на личните данни при работа с клиенти и използване на 
онлайн платформи. 
Производствената практика се реализира чрез предварително сключени договори с 
регистрирани туроператори и вписани в Националния туристически регистър правоспособни 
планински водачи. Практиката се провежда на терен, в реални условия,  в защитени територии и 
планински райони, където са осигурени необходимите условия за здравословна и безопасна 
работа, удостоверени с актуални декларации по чл. 15 от Закона за здравословни и безопасни 
условия на труд. В рамките на практиката обучаемите участват в планиране, водене на групи, 
прилагане на спасителни действия и симулации на реални ситуации, като усвояват всички 
необходими практически умения, съответстващи на професионалния профил на планинския 
водач. 
 
6. Изисквания към обучаващите 
Право да преподават по теория и практика на професията имат лица с висше образование